और भूमि पर अंधकार छा गया, दुनिया के चप्पे-चप्पे में दरार पड़ गई थी।
समुद्र सूख गए, पर्वत लील लिए गए, और साम्राज्य तितर-बितर हो गए।
सब तबाह हो गया, पर वह याद कायम रही, और उन सबमें एक याद सबसे पुरज़ोर थी,
उसकी याद, जिसके कारण अंधकार छाया और दुनिया का विभाजन हुआ।
और उसे उन्होंने ड्रैगन का नाम दिया।
सदियों से, आई सेडाई की हमारी बहनों ने
दुनिया के विभाजन का कारण समझने की कोशिश की है।
तीन हज़ार साल पहले, ल्यूइस थेरिन और दिव्यज्योति की सेना ने
निशाचर को परास्त कर उसे बंद कर दिया।
कैद होने से पहले,
निशाचर ने एक आख़िरी प्रतिघाती हमला किया।
निशाचर ने शक्ति के स्रोत को पुरुष आइ सेडाई के लिए दूषित कर दिया।
इसके कारण ल्यूइस थेरिन ने मानसिक संतुलन खो दिया।
उसने अपनी प्रिय पत्नी को मार डाला।
अपने बच्चों को मौत के घाट उतार डाला।
अपने दोस्तों, अपने दरबारियों... सभी को।
निशाचर ने ल्यूइस थेरिन को पागलपन से मुक्त कर दिया,
यह दिखाने के लिए कि उसने क्या किया।
पर सिर्फ़ ल्यूइस थेरिन ही इसका शिकार नहीं हुआ।
वह विष फैल गया।
कोई पुरुष आई सेडाई अछूता नहीं रहा।
और इस तरह विभाजन शुरू हुआ।
विक्षिप्तता का दौर आया।
वह निरंकुश, उन्माद भरे क्रोध का दौर था जिसने दुनिया को तबाह कर दिया।
उन्होंने दुनिया का नक्शा ही पलट डाला और दिग्गजों के युग का अंत किया।
मानवता विलुप्त होने की कगार पर पहुँच गई।
जो कुछ थोड़े से लोग बचे हैं
वे एक विभाजित और पहचान से परे हालात वाली भूमि पर फैले हुए हैं।
विभाजन 100 से ज़्यादा सालों तक चला
और तभी ख़त्म हुआ जब आख़िरी जीवित पुरुष शक्ति-संचालक को बलहीन किया गया।
तब तक पूरी की पूरी सभ्यताएँ मिट चुकी थीं।
सदियों की प्रगति और ज्ञान विलीन हो चुका था।
हमारे आज के जीवन का स्वरूप उसी अथाह हानि से प्रभावित है।
तुम में से जिनकी किस्मत में दुशाला ओढ़ना लिखा है,
एक आई सेडाई के नाते, उनके लिए यह सबसे पवित्र दायित्वों में से एक होगा
कि वे दुनिया की ऐसे एक और विभाजन से रक्षा करें।
द व्हील ऑफ़ टाइम ऑरिजिंस